Slika na kojoj se prikazuje tekst

Opis je automatski generiran

Vatrogasna zajednica općine Kapela

Bilogorska 90, 43203 Kapela

UR.BROJ: 1/24-3

Jabučeta, 13. travnja 2024. godine

Zapisnik s redovne izvještajne Skupštine Vatrogasne zajednice općine Kapela održane

13. travnja 2024. godine s početkom u 19,30 sati u prostorijama Društvenog doma u Staroj Diklenici

Skupština je sazvana temeljem članka 26. i članka 27. Statuta Vatrogasne zajednice općine Kapela (u daljnjem tekstu Zajednica). Predsjednik Vatrogasne zajednice općine Kapela Darko Edišar otvorio je Skupštinu i pozdravio članove Skupštine i goste.

Za današnju Skupštinu Zajednice predložio je sljedeći:

Dnevni red

## 1.Izbor radnih tijela Skupštine

## a) radnog voditeljstva (3 člana),

## b) zapisničara,

## c) ovjerovitelja zapisnika (2 člana),

## d) Verifikacijskog povjerenstva (3 člana),

## 2.Izvješće Verifikacijskog povjerenstva

## 3.Usvajanje zapisnika s izvanredne Skupštine održane 27. studenog 2023. godine

## 4.Podnošenje izvješća o radu Društva

## a) Izvješće o radu Predsjedništva Zajednice,

## b) Izvješće Zapovjedništva Zajednice,

## c) Izvješće rizničara Zajednice,

## d) Izvješće Nadzornog odbora

## 5.Rasprava o podnijetim izvješćima i usvajanje istih,

## 6.Pozdravna riječ gostiju,

## 7.Različito

*AD1. Izbor radnih tijela Skupštine*

Predsjednik Zajednice Darko Edišar predlaže članove za radna tijela Skupštine:

a) za radno voditeljstvo: Darko Edišar (predsjedavajući), Željko Krvar (član), Tomislav Bet (član),

b)zapisničar: Božidar Altus,

c)ovjerovitelji zapisnika: Zoran Volarić, Božidar Petolas,

d)Verifikacijsko povjerenstvo: Zlatko Veličan (predsjednik), Stevo Dragašević (član), Mihael Margotić (član),

Predloženi članovi radnih tijela Skupštine jednoglasno su prihvaćeni.

*AD2. Izvješće Verifikacijskog povjerenstva*

Izvješće Verifikacijskog povjerenstva podnio je njegov predsjednik Zlatko Veličan. Konstatirao je da Skupština broji dvadeset i sedam (27) članova. Skupštini je nazočno dvadeset i dva (22) člana. Sve odluke su pravovaljane. Izvješće pohranjeno u pismohranu Zajednice.

*AD3. Usvajanje zapisnika s izvanredne sjednice Skupštine VZO Kapela od 27.11.2023. godine.*

Zapisnik s izvanredne sjednice Skupštine Zajednice održane 27.11.2023. godine usvojen je jednoglasno bez izmjena i nadopuna.

*AD4. Podnošenje izvješća o radu Zajednice u 2022. godini*

Izvješće o radu Zajednice podnio je tajnik Zajednice Božidar Altus.

Izvješće Zapovjedništva podnio je v.d. zapovjednika Zajednice Tomislav Bet.

Izvješće o financijskom poslovanju Zajednice podnio je rizničar Viktor Vidojević.

Izvješće Nadzornog odbora podnio je predsjednik Nadzornog odbora Zajednice Kristijan Marković.

Sva su izvješća pohranjena u pismohranu Zajednice.

## *5.Rasprava o podnijetim izvješćima i usvajanje istih*

Za raspravu se prijavio Željko Krvar i dopunio izvješće v.d. zapovjednika Zajednice za razdoblje prije njegovog stupanja na vršenje dužnosti v.d. zapovjednika.

Izvješća o radu Zajednice u 2023. godini jednoglasno su prihvaćena.

## *6.Pozdravna riječ gostiju*

Prisutnim članovima Skupštine obratio se prigodnim riječima zapovjednik VZŽ BBŽ Josip Heger te načelnik Općine Kapela Danijel Kovačec osvrnuvši se na rad Zajednice i potrebu daljnjeg ulaganja u sustav zaštite od požara.

## *7.Različito*

Prisutnim članovima Skupštine obratio se v.d. Zapovjednika Zajednice i pojasnio potrebu nabavke prijenosnog računala za potrebe rada Zapovjedništva.

Zapisnik je zaključen sa sedmom (7) točkom dnevnog reda. Skupština je završila s radom u 21,00 sat.

Zapisničar:\_\_\_\_\_\_\_\_\_\_\_\_\_\_\_\_\_\_\_ Predsjednik VZO Kapela:\_\_\_\_\_\_\_\_\_\_\_\_\_\_\_\_\_\_\_\_\_\_\_

Božidar Altus Darko Edišar

Ovjerovitelji zapisnika:

1. Zoran Volarić \_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Božidar Petolas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_